ai4bharat/Pralekha huggingface dataset:
மனித வள மேம்பாட்டு அமைச்சகம்
நாட்டின் 622 மாவட்டங்களில் உயர் கல்விக்காக 3,400-க்கும் மேற்பட்ட தேர்வுப் பயிற்சி மையங்கள்-மத்திய மனிதவள மேம்பாட்டுத்துறை அமைச்சர் தொடங்கி வைத்தார்
தமிழகத்தில் 229 தேர்வுப் பயிற்சி மையங்களுக்கு 3,646 கணினிகள், புதுச்சேரியில் 15 தேர்வுப் பயிற்சி மையங்களுக்கு 1,109 கணினிகள்.
நாட்டின் 622 மாவட்டங்களில் உயர் கல்விக்காக 3,400-க்கும் மேற்பட்ட இடங்களில் தேர்வுப் பயிற்சி மையங்களை மத்திய மனிதவள மேம்பாட்டுத்துறை அமைச்சர் திரு. பிரகாஷ் ஜவ்டேகர் தொடங்கி வைத்தார். புதுதில்லியில் நடைபெற்ற இந்த விழாவில், கூகுள் ஹாங்கவுட் மூலம், 25 தேர்வுப் பயிற்சி மையங்கள் கலந்து கொண்டன. இதில், தமிழ்நாட்டிலிருந்து 53 மாணவர்கள் பங்கேற்றனர். உயர்கல்விக்கான பொதுத் தேர்வுகளில் கலந்து கொள்ளும் மாணவர்களுக்கு உதவும் வகையில், இந்த மையங்கள் திறக்கப்பட்டுள்ளன. மாற்றப்பட்ட தேர்வுமுறையை கற்றுக் கொள்ளவும், தேர்வு குறித்த விவரங்களை அறிந்து கொள்ளவும், இம்மையங்களில் பயிற்சி எடுத்துக் கொள்ளலாம்.
தேர்வுப் பயிற்சி மையங்களுடன் கலந்துரையாடிய மத்திய அமைச்சர், இந்த அரசு, அனைவருக்கும் தரமான கல்வியை வழங்குவதில் உறுதி கொண்டுள்ளது என்றார். மேலும், கணினி மற்றும் நவீன கைபேசிகள் இல்லாத மாணவர்களுக்கு உதவும் வகையில், நாங்கள் தேர்வுப் பயிற்சி மையங்களை அமைத்துள்ளோம் என்றும், இனி வளங்கள் இல்லாத காரணத்தினால் எந்த மாணவரும் சிரமத்திற்கு ஆளாக மாட்டார்கள் என்றும் அமைச்சர் கூறினார்.
ஜே.ஈ.ஈ.-யின் முதன்மைத் தேர்வு மற்றும் யு.ஜி.சி. நெட் தேர்வின் வடிவத்தை அரசு மாற்றியமைத்துள்ளது. இந்தப் புதிய முறை வெளிப்படைத் தன்மையுடனும், அறிவியல்பூர்வமாகவும், மாணவர்களுக்கு வசதியாகவும் அமைந்துள்ளது என்று அமைச்சர் தெரிவித்தார்.
மாணவர்களுடன் கலந்துரையாடிய அமைச்சர், ஜே.ஈ.ஈ. தேர்வுக்கு தங்களை தயார் செய்து கொள்ளும் மாணவர்கள், ஐ.ஐ.டி.-பி.ஏ.எல். காணொலி விரிவுரையை ஸ்வயம் தளம் மூலம் காணலாம். உயர்கல்வித் துறையின் செயலர் திரு. ஆர். சுப்பிரமணியம் மற்றும் என்.டி.ஏ.-வின் தலைமை இயக்குநர் திரு. வினித் ஜோஷி இந்நிகழ்ச்சியில் கலந்து கொண்டனர்.
தமிழகத்தில் 229 தேர்வுப் பயிற்சி மையங்களுக்கு 3,646 கணினிகள் வழங்கப்பட்டுள்ளன. புதுச்சேரியில் 15 தேர்வுப் பயிற்சி மையங்களுக்கு 1,109 கணினிகள் வழங்கப்பட்டுள்ளன.
நாடுமுழுவதும் செப்டம்பர் 8 மற்றும் 9-ஆம் தேதிகளில், மாதிரி தேர்வுகள் நடத்தப்பட்டன. இதில், 96 தேர்வுப் பயிற்சி மையங்களிலிருந்து 2,452 மாணவர்கள் பயிற்சி மேற்கொண்டனர். பிறகு, செப்டம்பர் 15-ஆம் தேதி 87 மையங்களிலிருந்து சுமார் 2 ஆயிரம் மாணவர்கள் கலந்து கொண்டனர். இன்று  நடைபெற்ற மாதிரி தேர்வில், 85 மையங்களிலிருந்து சுமார் 3 ஆயிரம் மாணவர்கள் கலந்து கொண்டனர். இதில் தமிழகத்தில் உள்ள மையங்களும் கலந்து கொண்டன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
--------
(Visitor Counter : 136
சிறப்பு சேவைகள் மற்றும் கட்டுரைகள்
வ.உ.சிதம்பரனார் துறைமுகம் ஒரேகப்பலில் அதிக எண்ணிக்கையிலான காற்றாலை இறகுகளை இறக்குமதி செய்து மீண்டும் ஒரு புதியசாதனை
27.10.2022 அன்று வ.உ.சிதம்பரனார் துறைமுகம் 120 எண்ணிக்கையிலானகாற்றாலை இறகுகளை ஒரே கப்பலின் மூலம் இறக்குமதி செய்து மீண்டும் ஒரு புதிய சாதனை படைத்துள்ளது. இதற்கு முன் அதிகபட்சமாக 60 காற்றாலை இறகுகளை ஒரேகப்பலில் வ.உ.சிதம்பரனார் துறைமுகம் இறக்குமதி செய்தது குறிப்பிடதக்கது. இக்கப்பலில் இருந்து இறக்குமதி செய்யப்பட்ட காற்றாலை இறகுகளைக் இரண்டு பெரியநகரும் பளுதூக்கி இயந்திரங்கள் மூலம் பாதுகாப்பாக கையாளப்பட்டன. இக்கப்பலின் மூலம் கையாளப்பட்டகாற்றாலை இறகுகள் அனைத்தும் சரக்குகையாளுபவர்களின் பாதுகாப்பினையும் சரக்குகளின் பாதுகாப்பினையும் கருத்தில் கொண்டுகையாளப்பட்டது.
6.60 மீட்டர் மிதவைஆழம் கொண்ட MV.NAN FENG ZHI XING என்ற இக்கப்பல் 25.10.2022 அன்று வ.உ.சிதம்பரனார் துறைமுகத்தை வந்தடைந்து இக்கப்பலில் 120 காற்றாலை இறகுகள் கொண்டுவரப்பட்டு 44 மணிநேரத்தில் அனைத்துகாற்றாலை இறகுகளும் இறக்குமதி செய்யப்பட்டது. சீனாவில் தயாரிக்கப்பட்ட இக்காற்றாலை இறகுகளைசாங்ஷதுறைமுகத்திலிருந்து ஏற்றுமதிசெய்யப்பட்டு இக்காற்றாலை இறகுகள் நம் நாட்டின் அனைத்து பகுதிகளில் இயங்கிவரும் காற்றாலை பண்ணைகளின் பயன்பாட்டிற்கு வ.உ.சிதம்பரனார் துறைமுகம் மூலம் இறக்குமதி செய்யப்பட்டது.
வ.உ.சிதம்பரனார் துறைமுகம் காற்றாலை இறகுகள்மற்றும் அதன் உதிரிபாகங்கள் இறக்குமதியில் பாராட்டதக்க சாதனைகளைக் நிறைவேற்றியுள்ளது. கடந்தநிதியாண்டில் 2906 காற்றாலை இறகுகளும்  இந்த நடப்பு நிதியாண்டின் செப்டம்பர் மாதம் வரை 1598 காற்றாலை இறகுகளைகையாண்டுள்ளது. வ.உ.சிதம்பரனார் துறைமுகத்தில் காற்றாலை இறகுகள் மற்றும் உதிரிபாகங்களை சேமித்துவைப்பதற்கு தேவையான இடவசதியும் போக்குவரத்து நெரிசல் இல்லாமல் இருப்பதனால் எளிதானமுறையில் நீண்டகாற்றாலை இறகுகளை எடுத்து செல்லும் பிரத்தியோகலாரிகள் எளிதாகதுறை முகத்திற்குஉள்ள செல்வதற்கு வெளியே வருவதற்கும் ஏதுவாகஉள்ளது. வ.உ.சிதம்பரனார் துறைமுகத்தின் இணைப்பு நெடுஞ்சாலைகள் நாட்டின் அனைத்து பகுதிகளுக்கும் சிறந்த இணைப்பினை வழங்குவதன் மூலம் வ.உ.சிதம்பரனார் துறைமுகத்தில் காற்றாலை இறகுகள் கையாளுவதில் ஒரு தனித்துவமான துறைமுகமாக விளங்குகிறது.
திரு தா.கீ. இராமச்சந்திரன் , இ.ஆ.ப வ.உ சிதம்பரனார் துறைமுக ஆனாயத் தலைவர் அவர்கள் இந்த காற்றாலை இறகுகளை சிறப்பான மற்றும் பாதுகாப்பான முறையில் கையாண்டு இச்சாதனை புரிவதற்கு உறுதுணையாக இருந்த கப்பல் முகவர்களான Asian Shipping Agencies, தூத்துக்குடி , சரக்கு கையாளும் & டிரான்ஸ்போர்ட் முகவர்களை NTC LogisticsPrivate Limited மற்றும் ஏற்றுமதியார்கள் , துறைமுக அதிகாரிகள் மற்றும் ஊழியர்கள் அனைவருக்கும் தனது பாராட்டுகளை தெரிவித்தார்.மேலும் வ.உ.சிதம்பரனார் துறைமுகத்தினால் வழங்கப்படும் சிறப்பான சேவை நம் நாட்டின் சுற்றுபுறச்சூழலின் மேன்மைக்கும் புதைக்கப்பட்ட மின்சாரம் தயாரிக்கும் செயல்திறனை அதிகரிப்பதற்கும் உறுதுணையாக இருக்கும் என்றும் கூறினார்
ரெயில்வே அமைச்சகம்
ரயில் நிலையங்களில் பாதுகாப்பு, கூட்ட மேலாண்மையை மறு ஆய்வு செய்கிறது ரயில்வே
வரவிருக்கும் திழவிழா காலங்களில் ரயில் நிலையங்களில் பயணிகள் கூட்டம் பல மடங்கு அதிகரிக்கும். இந்த சவாலை எதிர்கொள்ள , கொவிட் நெறிமுறைகளை கடுமையாக அமல்படுத்த வேண்டும் என ரயில்வே அதிகாரிகளுடன் இன்று நடந்த இணைய கருத்தரங்கில், ரயில்வே வாரியத் தலைவர், ரயில்வே பாதுகாப்பு படை தலைமை இயக்குனர் ஆகியோர் வலியுறுத்தினர்.
ரயில் நிலையங்கள் மற்றும் ரயில்களில் கொரோனா பரவலை தடுக்க ரயில்வே நிர்வாகம் வழங்கிய வழிகாட்டுதல்களை பின்பற்ற பயணிகளிடம் விழிப்புணர்வு பிரசாரத்தை மேற்கொள்ள வேண்டும் என ரயில்வே களப் பணியில் ஈடுபட்டுள்ள அதிகாரிகள் கேட்டுக் கொள்ளப்பட்டனர். கொவிட் நெறிமுறைகளை கடுமையாக அமல்படுத்தும்படியும் அவர்கள் கேட்டுக் கொள்ளப்பட்டனர்.
திருவிழாக் காலங்களில் ரயில் நிலையங்கள் மற்றும் ரயில்களில் கூட்டம் அதிகரிக்கும் என்பதால், ரயில்வேயின் அனைத்து மண்டலங்களிலும் பயணிகளின் பாதுகாப்புக்கான நடவடிக்கைகளை தொடங்க வேண்டும் என வலியுறுத்தப்பட்டது. ரயிலில் பயணம் செய்யும் பெண் பயணிகளுக்கு சிறந்த பாதுகாப்பை வழங்க, ‘மேரி சகேலி’ என்ற புதிய திட்டம் தொடங்கப்பட்டது. பெண் பயணிகளிடம் பாதுகாப்பு உணர்வை ஏற்படுத்துவதே இத்திட்டத்தின் நோக்கம். பெண் பயணிகளின் பாதுகாப்பு தொடர்பான பிரச்னைகளில், தீவிர நடவடிக்கை எடுக்கப்படும்.
திருவிழா காலத்தை சாதகமாக பயன்படுத்தி, பெண்கள் மற்றும் குழந்தைகளை கடத்தும் நடவடிக்கையில் சிலர் ஈடுபடலாம் என்பதால், இந்த அச்சுறுத்தலை போக்குவதற்கான செயல் திட்டம் குறித்து ஆலோசிக்கப்பட்டது. இது போன்ற குற்றங்களில் ஈடுபடுபவர்களை அடையாளம் கண்டு கைது செய்ய, ஒருங்கிணைந்த நடவடிக்கை மேற்கொள்ள முடிவு செய்யப்பட்டது.
முன்பதிவு செய்யப்பட்ட ரயில் டிக்கெட்டுகளை, தேவைப்படும் பயணிகளுக்கு கூடுதல் விலைக்கு விற்பவர்கள் மீது நடவடிக்கைகளை தொடரவும், ரயில்வே கள அதிகாரிகளுக்கு உத்தரவிடப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1665235
எஃகுத்துறை அமைச்சகம்
ஒலிம்பிக்கில் பதக்கம் வென்ற பி வி சிந்துவுக்கு எஃகு அமைச்சகத்தின் ஆர்ஐஎன்எல் நிறுவனம் பாராட்டு விழா
ஒலிம்பிக்கில் வெண்கலப் பதக்கம் வென்றவரும் எஃகு அமைச்சகத்தின் ஆர்ஐஎன்எல் நிறுவனத்தின் தூதருமான பி வி சிந்துவுக்கு விசாகப்பட்டினத்தில் பாராட்டு விழா நடத்தப்பட்டது.
நிகழ்ச்சியில் பேசிய ஆர்ஐஎன்எல் நிறுவனத்தின் தலைவர் மற்றும் நிர்வாக இயக்குநராக கூடுதல் பொறுப்பு வகிக்கும் திரு டி கே மொஹந்தி, நாட்டுக்கும் விசாகப்பட்டினம் எஃகு நிறுவனத்திற்கும் சிந்துவின் வெற்றி ஊக்கம் அளிப்பதாக கூறினார். விளையாட்டில் பி வி சிந்து செய்துள்ள சாதனைகளையும், ஆர்ஐஎன்எல் விசாகப்பட்டினம் எஃகு நிறுவனத்திற்கு அதன் தூதராக இந்தியாவிலும் வெளிநாட்டிலும் அவர் ஆற்றியுள்ள பங்கையும் திரு மொஹந்தி குறிப்பிட்டார்.
விளையாட்டு நடவடிக்கைகளை ஊக்குவிப்பதிலும் விளையாட்டு உள்கட்டமைப்பை பேணுவதிலும் அந்நிறுவனம் முனைப்பாக உள்ளதாக அவர் மேலும் கூறினார். அனைத்து விளையாட்டு வசதிகளையும் பயன்படுத்திக் கொள்ளுமாறு பணியாளர்களையும் அவர்களது குழந்தைகளையும் அவர் கேட்டுக்கொண்டார்.
நிறுவனம் தன் மீது வைத்துள்ள நம்பிக்கைக்கு சிந்து நன்றி தெரிவித்தார். விளையாட்டை ஊக்குவிக்க அந்நிறுவனம் எடுத்துவரும் முயற்சிகளுக்கு சிந்து பாராட்டு தெரிவித்தார்.
பள்ளி குழந்தைகளிடையே ஊட்டச்சத்து மற்றும் விளையாட்டை ஊக்குவிக்குமாறு ஒலிம்பிக் வீரர்களிடம் சமீபத்தில் உரையாடிய பிரதமர் திரு நரேந்திர மோடி கேட்டுக் கொண்டதற்கிணங்க, உக்கு நகரத்தைச் சேர்ந்த விசாகா விமலா வித்யாலயா பள்ளியின் குழந்தைகளுடன் சிந்து உரையாடினார். அருணோதயா சிறப்பு பள்ளியை பார்வையிட்ட அவர், அங்குள்ள சிறப்பு குழந்தைகளோடு உரையாடியதோடு, மத்திய தொழில் பாதுகாப்பு படையின் பேட்மிண்டன் கூடத்தையும் திறந்து வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750516
----
(Visitor Counter : 142
ரெயில்வே அமைச்சகம்
2022-23-ம் நிதியாண்டில் விகல்ப் திட்டத்தின் கீழ் ரயில்வே காத்திருப்போர் பட்டியலில் இருந்த 43,000-க்கும் மேற்பட்டவர்களுக்கு தங்குமிட வசதி
2022-23-ம் நிதியாண்டில் பிப்ரவரி மாதம் வரை விகல்ப் திட்டத்தின் கீழ் ரயில்வே காத்திருப்போர் பட்டியலில் இருந்த 43,803 பேருக்கு தங்குமிட வசதி செய்து தரப்பட்டுள்ளது.
ரயில் பயணிகளின் எண்ணிக்கை நாளுக்கு நாள் அதிகரித்து வருகிறது. இதனால் முன்பதிவு ரயில்களுக்கான பெட்டிகளில் காத்திருப்போர் பட்டியல் நீண்டுகொண்டே செல்கிறது.
அவ்வாறு காத்திருப்போர் பட்டியலில் இடம்பெற்றிருப்பவர்களுக்கு கடைசி நேரத்தில் படுக்கை வசதி கிடைக்காத பட்சத்தில் அவர்களின் நலன் கருதி, காத்திருப்போர் பட்டியலில் இடம்பெற்றிருப்போருக்கான தங்குமிட வசதி வழங்கும் விகல்ப் என்னும் திட்டத்தை இந்தியன் ரயில்வே 2016-ம் ஆண்டு அறிமுகப்படுத்தியது.
ரயிலில் முன்பதிவு செய்யும்போதே, பயணிகள் விகல்ப் திட்டத்தை தேர்வு செய்ய வேண்டும். இதற்காக எவ்வித கூடுதல் கட்டணமும் பயணிகளிடமிருந்து வசூலிக்கப்பட மாட்டாது.
இந்தத் திட்டத்தை பயணிகள் தேர்வு செய்யும்பட்சத்தில், அவர்கள் பெயர் காத்திருப்போர் பட்டியலில் இருந்தால், பயணிகள் 72 மணி நேரம் தங்குவதற்கு இட வசதி செய்து தரப்படும்.
குடியரசுத் தலைவர் செயலகம்
பக்ரூதின் அலி அகமது பிறந்த நாளன்று குடியரசுத் தலைவர் அவருக்கு மரியாதை செலுத்தினார்
முன்னாள் குடியரசுத் தலைவர் திரு. பக்ரூதின் அலி அகமது பிறந்த நாளை முன்னிட்டு குடியரசுத் தலைவர் மாளிகையில் இன்று  குடியரசுத் தலைவர் திரு. ராம் நாத் கோவிந்த், அவருக்கு மலர் மரியாதை செலுத்தினார்.
திரு. பக்ரூதின் அலி அகமது உருவப்படத்திற்கு, குடியரசுத் தலைவரும், அதிகாரிகள் மற்றும் ஊழியர்களும் மலர் தூவி மரியாதை செலுத்தினார்கள்.
=======
(Visitor Counter : 78
பிரதமர் அலுவலகம்
குடியரசுத் தலைவர் திரு ராம்நாத் கோவிந்திற்கு பிரதமர் இரவு விருந்து அளித்தார்
குடியரசுத் தலைவர் திரு ராம்நாத் கோவிந்திற்கு பிரதமர் திரு நரேந்திர மோடி இன்று இரவு விருந்தளித்தார்.
இது பற்றி பிரதமர் தமது ட்விட்டர் பதிவில் கூறியதாவது:
“குடியரசுத் தலைவர் திரு ராம்நாத் கோவிந்தை கௌரவிக்கும் வகையில் அவருக்கு இரவு விருந்தளித்தேன். திருமதி திரௌபதி முர்மு, திரு வெங்கையா நாயுடு, அமைச்சர்கள் உள்ளிட்ட முக்கிய பிரமுகர்களும் கலந்து கொண்டனர். அடிமட்ட அளவில் சாதனை புரிந்த ஏராளமானோர், பத்ம விருது பெற்றோர், பழங்குடி சமூகத்தின் தலைவர்கள் உள்ளிட்டோரும் விருந்தில் கலந்து கொண்டது மிகுந்த மகிழ்ச்சி அளிக்கிறது.”
“குடியரசு தலைவர் திரு கோவிந்திற்கு மரியாதை செலுத்தும் வகையில் நடைபெற்ற இரவு விருந்து நிகழ்ச்சியிலிருந்து மேலும் சில காட்சிகள்.”
சுகாதாரம் மற்றும் குடும்ப நலத்துறை அமைச்சகம்
இந்தியாவின் கொவிட் தடுப்பூசி எண்ணிக்கை: 43.51 கோடியைக் கடந்து மைல்கல் சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 43.51 கோடியைக் கடந்து மைல்கல் சாதனையைப் படைத்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 43,51,96,001 முகாம்களில் 52,95,458 தடுப்பூசிகள் போடப்பட்டுள்ளன. கடந்த 24 மணி நேரத்தில் 18,99,874 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,05,79,106 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் மட்டும் 35,968 பேர் குணமடைந்துள்ளனர். இதன் மூலம் குணமடைந்தவர்கள் விழுக்காடு 97.35 சதவீதமாக அதிகரித்துள்ளது.
கடந்த 24 மணி நேரத்தில் 39,361 பேர் தொற்றுக்கு ஆளாகியுள்ளனர்.
தொடர்ந்து 29 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,11,189 ஆக உள்ளது. இது, நாட்டின் மொத்த பாதிப்பில் 1.31 சதவீதமாகும்.
கடந்த 24 மணி நேரத்தில் 11,54,444 பரிசோதனைகளும், இந்தியாவில் இதுவரை மொத்தம் 45,74,44,011 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.31 சதவீதமாகவும், தினசரி தொற்று உறுதி விகிதம் 3.41 சதவீதமாகவும் இன்று பதிவாகியுள்ளது. தொடர்ந்து 49 நாட்களாக இந்த எண்ணிக்கை 5 சதவீதத்திற்குக் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738942
சிறப்பு சேவைகள் மற்றும் கட்டுரைகள்
அஞ்சலக ஆயுள் காப்பீட்டு நேரடி முகவர்களுக்கான நேர்முகத்தேர்வு
1. சென்னை அண்ணாசாலை தலைமை தலைமை அஞ்சல் அலுவலகம், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் தலைமை அஞ்சல் அதிகாரி, அண்ணாசாலை தலைமை அஞ்சல் அலுவலகம், சென்னை-600 002 என்ற முகவரியில் 30.12.2022 அன்று காலை 10.00 மணிக்கு நடைபெற உள்ள நேர்முகத் தேர்வில் கலந்து கொள்ளலாம்.
2. தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்வோர் / வேலைவாய்ப்பு இல்லாத இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் உள்ளிட்டோரும் மேற்கண்ட வயது மற்றும் தகுதி உடைய எந்த நபரும் நேர்முகத் தேர்வில் பங்கேற்கலாம்.
விரும்பத்தக்க தகுதிகள்:
- ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள்
- கணினிப் பயிற்சி உள்ளவர்கள்
- சொந்தப்பகுதி பற்றி நன்கு அறிந்தவர்கள்
- சென்னை மாநகராட்சி பகுதியில் வசிப்பவர்
இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் ஆயுள் காப்பீட்டு முகவர்களாக விண்ணப்பிக்க தகுதியில்லை.
மேற்கண்ட தகுதியுடையவர்கள், இரண்டு பாஸ்போர்ட் அளவு புகைப்படங்கள், சுய விவரக்குறிப்பு, வயதுச்சான்று, கல்விச்சான்று மற்றும் அனுபவங்கள் ஏதேனும் இருப்பின் அனுபவச்சான்று ஆகியவற்றுடன் குறிப்பிட்ட நாளில் சம்பந்தப்பட்ட முகவரிக்கு நேரில் சென்று நேர்முகத் தேர்வில் பங்கேற்கலாம்.
இந்த தகவலை சென்னை அண்ணாசாலை தலைமை அஞ்சலகத்தின் தலைமை அதிகாரி திரு என் பிரகாஷ் தெரிவித்துள்ளார்.
பிரதமர் அலுவலகம்
பிரதமரின் மனதின் குரல் வானொலி நிகழ்ச்சி 9 ஆண்டுகளை நிறைவு செய்தது
பிரதமர் திரு. நரேந்திர மோடி, தனது மாதாந்திர வானொலி நிகழ்ச்சி இன்றுடன் ஒன்பது ஆண்டுகளை நிறைவு செய்துள்ள நிலையில், மனதின் குரல் நிகழ்ச்சிகளில் உள்ளடக்கப்பட்டுள்ள சில கருப்பொருள்கள் மற்றும் அவற்றின் சமூக தாக்கத்தை முன்னிலைப்படுத்தும் ஒரு ஆய்வைப் பகிர்ந்து கொண்டார்.
பாரத ஸ்டேட் வங்கி மற்றும் ஐஐஎம் பெங்களூரு இணைந்து நடத்திய இந்த ஆய்வில், பிரதமரின் மனதின் குரல் நிகழ்ச்சியின் 105 அத்தியாயங்களின் தாக்கம் குறித்து ஆய்வு செய்யப்பட்டுள்ளது.
சமூக ஊடக எக்ஸ் பதிவில் பிரதமர் கூறியிருப்பதாவது:
மனதின் குரல் நிகழ்ச்சி இன்று 9 ஆண்டுகளை நிறைவு செய்துள்ள நிலையில், ஸ்டேட் ஆப் இந்தியா மற்றும் பெங்களூருவில் உள்ள இந்திய மேலாண்மைக் கழகம் ஆகியவற்றின் சுவாரஸ்யமான ஆய்வு தொகுக்கப்பட்டுள்ளது. இது உள்ளடக்கப்பட்ட சில கருப்பொருள்கள் மற்றும் அவற்றின் சமூக தாக்கத்தை எடுத்துக்காட்டுகிறது. இந்த ஊடகத்தின் மூலம் பல வாழ்க்கைப் பயணங்களையும், கூட்டு முயற்சிகளையும் நாம் எவ்வாறு கொண்டாடினோம் என்பது ஆச்சரியமாக இருக்கிறது.
நுகர்வோர் நலன், உணவு மற்றும் பொது விநியோகம் அமைச்சகம்
தொழில் தொடங்குவதை எளிதாக்கவும், மின்னணு தொழிற்சாலைகளின் சுமையைக் குறைக்கவும், சட்ட ரீதியான அளவியல்  விதிமுறைகள் 2011-ஐ மத்திய அரசு திருத்தியுள்ளது
மத்திய நுகர்வோர் விவகாரங்கள் துறை, சட்ட ரீதியான அளவியல்   விதிமுறைகள் 2022 வாயிலாக, மின்னணு சாதனங்கள் அடைக்கப்பட்ட பேக்கேஜில் குறிப்பிடாத சில கட்டாய விவரங்களை, க்யூ ஆர் கோட் மூலம் வெளியிடுவதை அனுமதிக்கிறது.
இந்த சட்டத்திருத்தம், விரிவான விவரங்களை தொழில் நிறுவனங்கள் க்யூ ஆர் கோட் வாயிலாக வெளியிடுவதை அனுமதிக்கிறது. மேலும், பேக்கேஜின் மேல்பகுதியில், முக்கிய விவரங்களை தெளிவாக வெளியிடுவதையும் அனுமதிப்பதோடு, எஞ்சிய விவரங்களை க்யூ ஆர் கோட் வாயிலாக நுகர்வோருக்குத் தெரிவிக்கவும் வகை செய்கிறது. குறிப்பாக, தயாரிப்பாளர் அல்லது பேக்கிங் செய்வோர் அல்லது இறக்குமதியாளரின் முகவரி, அந்தப் பொருளின் பொதுவான பெயர், அளவு, வடிவம், தொலைபேசி எண் மற்றும் மின்னஞ்சல் முகவரி நீங்கலான நுகர்வோர் சேவை விவரங்களையும் க்யூ ஆர் கோட் மூலம் அறிந்து கொள்ளலாம்.
இதற்கு முன்புவரை, மின்னணு சாதனங்கள் உட்பட, பேக்கிங் செய்யப்பட்ட அனைத்துப் பொருட்களிலும், சட்டரீதியான அளவியல்  விதிமுறை 2011-ன்படி, பேக்கிங் மீது சில விவரங்களை வெளியிடுவது கட்டாயமாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1842006
நிதி அமைச்சகம்
2022-23 நிதியாண்டிற்கான மொத்த நேரடி வரி வசூல் 30% வளர்ச்சியைப் பதிவு செய்துள்ளது
நேரடி வரி வசூல் தொடர்ந்து வலுவான வேகத்தில் வளர்ந்து வருவது, தொற்றுநோய்க்குப் பிந்தைய பொருளாதார நடவடிக்கைகளின் மறுமலர்ச்சிக்கான தெளிவான அறிகுறியாகும், மேலும் அரசின் நிலையான கொள்கைகளின் விளைவாகவும், செயல்முறைகளை எளிமைப்படுத்துதல்,ஒழுங்குபடுத்துதல் மற்றும் பயனுள்ள தொழில்நுட்பப் பயன்பாட்டின் மூலமும் வரி கசிவைத் தடுப்பதில் கவனம் செலுத்துகிறது.
2022-23 நிதியாண்டுக்கான நேரடி வரி வசூல் புள்ளிவிவரங்கள், 17.09.2022 வரையிலான நிலவரப்படி நிகர வசூல் ரூ. 7,00,669 கோடியாகும். முந்தைய நிதியாண்டின் இதே காலப்பகுதியில் அதாவது 2021-22 நிதியாண்டின் ரூ. 5,68,147 கோடியுடன் ஒப்பிடுகையில், இது 23% அதிகரிப்பைக் குறிக்கிறது. நிகர நேரடி வரி வசூல் ரூ. 7,00,669 கோடியில், கார்ப்பரேஷன் வரி  ரூ. 3,68,484 கோடி உள்ளடங்கியதாகும். தனிநபர் வருமான வரி  பங்கு பரிவர்த்தனை வரி  உட்பட ரூ. 3,30,490 கோடி.
2022-23 நிதியாண்டிற்கான நேரடி வரிகளின் மொத்த வசூல்  ரூ. 8,36,225 கோடியுடன், முந்தைய நிதியாண்டின் இதே காலப்பகுதியுடன் ஒப்பிடுகையில் அதாவது 2021-22 நிதியாண்டில், ரூ. 6,42,287 கோடியாக இருந்தது. இது 30% வளர்ச்சியைப் பதிவுசெய்துள்ளது.
17.09.2022 வரை முறையாக சரிபார்க்கப்பட்ட ஐடிஆர்களில் கிட்டத்தட்ட 93% நடைமுறைப்படுத்தப்பட்ட நிலையில், நடப்பு நிதியாண்டில் தாக்கல் செய்யப்பட்ட வருமான வரிக் கணக்குகளின் செயலாக்க வேகத்தில் குறிப்பிடத்தக்க அதிகரிப்பு ஏற்பட்டுள்ளது. இது நடப்பு நிதியாண்டில் வழங்கப்பட்ட ரீஃபண்டுகளின் எண்ணிக்கையில் ஏறக்குறைய 468% அதிகரிப்புடன் விரைவாக பணத்தைத் திரும்பப்பெறுவதற்கு வழிவகுத்தது. ரூ. 2022-23 நிதியாண்டில் 17.09.2022 வரை 1,35,556 கோடி ரூபாய் திருப்பிச் செலுத்தப்பட்டது. முந்தைய 2021-22 நிதியாண்டின் இதே காலக்கட்டத்தில் 74,140 கோடி திரும்பச் செலுத்தப்பட்டது. இது 83% வளர்ச்சியைக் காட்டுகிறது.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1860359
உள்துறை அமைச்சகம்
போதைப் பொருள் தடுப்பு மற்றும் தேசிய பாதுகாப்பு தொடர்பாக பெங்களூருவில் நடைபெற்ற தென்மண்டல மாநாட்டுக்கு மத்திய உள்துறை அமைச்சர் திரு அமித் ஷா தலைமை வகித்தார்
போதைப் பொருள் தடுப்பு மற்றும் தேசிய பாதுகாப்பு தொடர்பாக பெங்களூருவில் இன்று  நடைபெற்ற தென்மண்டல மாநாட்டுக்கு மத்திய உள்துறை அமைச்சர் திரு அமித் ஷா தலைமை வகித்தார். இதில் 5 தென் மாநிலங்கள் மற்றும் 3 யூனியன் பிரதேசங்களைச் சேர்ந்த பிரதிநிதிகள் பங்கேற்றனர். இந்த மாநாட்டின் போது மத்திய உள்துறை அமைச்சர் முன்னிலையில் ரூ.1235 கோடி மதிப்பில் 9298 கிலோ போதைப் பொருட்கள் அழிக்கப்பட்டன. ஷிவமோகா பல்கலைக்கழக வளாகத்தில் தேசிய பாதுகாப்பு பல்கலைக்கழகத்தின் மையத்தை தொடங்குவதற்கான புரிந்துணர்வு ஒப்பந்தமும் இம்மாநாட்டின் போது கையெழுத்தானது.
மாநாட்டில் உரையாற்றிய உள்துறை மற்றும் கூட்டுறவுத்துறை அமைச்சர் திரு அமித் ஷா, பிரதமர் திரு நரேந்திர மோடி தலைமையிலான மத்திய அரசு, போதைப் பொருட்களுக்கு எதிரான சமரசம் அற்ற உறுதியான கொள்கையை கடைப்பிடிப்பதாகவும் போதைப் பொருள் இல்லாத இந்தியாவை உருவாக்க உறுதிபூண்டுள்ளதாகவும் கூறினார். விடுதலைப் பெருவிழாவின் 75-வது ஆண்டை முன்னிட்டு 2022 ஜூன் 1-ந் தேதி தொடங்கி, 75 நாட்களில் 75,000 கிலோ போதை பொருட்களை அழிக்க இலக்கு நிர்ணயிக்கப்பட்டதாக அவர் கூறினார்.
ஆனால் இலக்கை தாண்டி இதுவரை 5,94,620 கிலோ போதைப் பொருட்கள் இதுவரை அழிக்கப்பட்டுள்ளதாக அவர் தெரிவித்தார். இதில் 1,29,363 கிலோ போதைப் பொருட்கள் தேசிய போதைப் பொருள் தடுப்பு அமைப்பின் மூலமாக அழிக்கப்பட்டுள்ளது என்று கூறினார்.
போதைப் பொருட்கள் தடுப்பு என்பது அரசின் நடவடிக்கை மட்டும் அல்ல என்று கூறிய அவர், மக்களும் அதற்கு எதிராக போராட வேண்டும் என்று கேட்டுக்கொண்டார். மத்திய, மாநில அரசுகளின் அமைப்புகள் இதில் ஒருங்கிணைந்து செயல்பட வேண்டியதன் அவசியத்தையும் அவர் வலியுறுத்தினார். போதைப் பொருட்களை ஒழிக்க 4 முக்கிய அம்சங்களில் அரசு கவனம் செலுத்துவதாக அவர் குறிப்பிட்டார். போதைப் பொருட்களை கண்டுபிடிப்பது, விநியோக கும்பலின் கட்டமைப்பை தகர்த்தல், குற்றவாளிகளை கைது செய்தல், போதைப் பழக்கத்தால் பாதிக்கப்பட்டவர்களுக்கு மறுவாழ்வு அளித்தல் ஆகியவை அந்த 4 முக்கிய அம்சங்கள் என அவர் தெரிவித்தார்.
இது தவிர கடலோர பாதுகாப்பை வலுப்படுத்துதல் மற்றும் கடல்வழித்தடங்களில் கண்காணிப்பை அதிகரித்தல் ஆகியவையும் போதைப் பொருள் கடத்தலை தடுக்க அவசியமான நடவடிக்கைகள் என்று அவர் கூறினார். தென்பகுதி கடல் வழித்தடங்களில் கடுமையான கண்காணிப்பு பணிகள் மேற்கொள்ளப்பட வேண்டும் என்றும் அவர் தெரிவித்தார்.
போதைப் பொருட்களுக்கு எதிரான முழுமையான அணுகுமுறையை அரசு கையாண்டு வருவதாகவும், பல்வேறு துறைகளுக்கு இடையே ஒத்துழைப்பு, ஒருங்கிணைப்பு மற்றும் கூட்டு செயல்பாடு ஆகியவற்றின் மூலம் போதைப் பொருட்கள் இல்லாத இந்தியா என்ற இலக்கை நோக்கி நாடு முன்னேறி வருவதாக அவர் தெரிவித்தார்.
இந்த மாநாட்டின் போது போதைப் பொருள் தடுப்பு அமைப்பான என்சிபி-யின் புதிய 5 மண்டல அலுவலகங்களையும் சென்னையில் அந்த அமைப்பின் துணைத் தலைமை இயக்குனர் தலைமையில் செயல்படும் பிராந்திய அலுவலகத்தையும் திரு அமித் ஷா திறந்து வைத்தார்.
சமூக நிதி மற்றும் அதிகாரமளித்தல் அமைச்சகம்
ஓபிசி ஆணையத்திற்கு அரசியலமைப்பு அங்கீகாரம் வழங்கிய பின்னர் நியமனங்கள்
தேசிய பிற்படுத்தப்பட்டோர் ஆணையத்தில்  தலைவர் மற்றும் ஒரு உறுப்பினர் நியமனம் செய்யப்பட்டுள்ளது.
தேசிய பிற்படுத்தப்பட்டோர் நிதி மற்றும் மேம்பாட்டுக் கழகம்  குடும்ப ஆண்டு வருமானம் ரூ.3.00 லட்சம் வரை உள்ள பிற்படுத்தப்பட்ட வகுப்பினருக்கு  பாரம்பரிய தொழில்கள் மற்றும் விவசாய பண்ணைகள் உள்ளிட்ட வருவாய் ஈட்டும் நடவடிக்கைகளுக்கு குறைந்த வட்டியில் கடன் வழங்குகிறது.
(|
|
|
|
|
|
வரிசை எண்.
|
|
திட்டங்களின் பெயர்
|
|
பயனாளிக்கு கடன் வரம்பு
|
|
நிதி முறை
|
|
வட்டி வீதம்
perஆண்டு
|
|
திரும்ப செலுத்தும் காலம்
{ஆறு மாத காலம் உட்பட}
|
|
1.
|
|
காலமுறை கடன்
|
||
|
என்.பி.சி.எஃப்.டி
|
|
எஸ்.சி.ஏ/
Benef.
|
|
எஸ்சிஏக்கள் / வங்கி
|
|
Benef.
|
|
8 ஆண்டுகள்
|
|

|
|
பொதுக் கடன்
திட்டம்
|
|
ரூ. 15.00 லட்சம்
|
|
85%
|
|
15%
|
|
ரூ. 6 லட்சம் வரை
|
|
3%
|
|
6%
|
|
ரூ.10.00 இலட்சம் வரை ரூ.10.00 இலட்சம் வரை
|
|
4%
|
|
7%
|
|
ரூ.10 லட்சம் முதல் 15 லட்சம் ரூபாய் வரை
|
|
5%
|
|
8°o
|
|

|
|
கல்விக் கடன்
i)lஇந்தியாவில்
|
|
ரூ. 15.00 இலட்சம்
|
|
90%
|
|
10%
|
|
1%
|
|
4%|
|
அடுத்த 5 ஆண்டுகள்
|
|
ii)வெளிநாட்டில்
|
|
ரூ. 20.00 இலட்சம்
|
|%
|
|
15
%
|
|
|
|
4%|
|

|
|
புதிய ஸ்வாமிம் திட்டம்

|
|
Ss.2.00 இலட்சம்
|
|
95%
|
|
05%
|
|
2%
|
|
5%
|
|
8 ஆண்டுகள்
|
|
z.
|
|
நுண் நிதி
|
||
||
||
||
||
|
|
|

|
|
நுண் நிதி
திட்டம்
|
|
ரூ.1.25 லட்சம்"
|
|
90%
|
|
i0%
|
|
ஓ/ஓ
|
|
|
|
4 ஆண்டுகள்
|
|

|
|
பெண்களுக்கான திட்டம்
|
|
ரூ.25 லட்சம்|
|
95%
|
|
05%
|
|
1%
|
|
4%
|
|
4 ஆண்டுகள்
|
|

|
|
தனிநபர் சிறிய கடன்
|
|
ரூ.1. 25 லட்சம்
|
|
88%
|
|
15%
|
|
3%
|
|
6°/o
|
|
4 ஆண்டுகள்
சிறப்பு சேவைகள் மற்றும் கட்டுரைகள்
தேசத்தின் உணவு பாதுகாப்பை உறுதி செய்ததாக இந்திய உணவுக் கழகம் பெருமிதம்
சுதந்திரத்தின் போது ஏற்பட்ட சவால்கள் மற்றும் தேசம் சந்தித்த இடர்பாடுகள் குறித்து இந்திய உணவுக் கழக தென்மண்டல அலுவலகம் இன்று நடத்திய ஆசாதி கா அம்ரித் மகோத்சவ் நிகழ்ச்சியில் தேசிய பல்லுயிரி ஆணைய செயலாளர் திரு ஜஸ்டின் மோகன் எடுத்துரைத்தார்.
இக்கட்டான தருணங்களில் தேசத்தின் உணவு பாதுகாப்பை உறுதி செய்த இந்திய உணவுக் கழகத்தின் செயல்பாடுகளை அவர் பாராட்டினார். இந்த நிகழ்ச்சியில் மகளிர் மற்றும் குழந்தைகள் மேம்பாட்டு அமைச்சகத்தின் துணை தொழில்நுட்ப ஆலோசகர் திரு பல்பீர் சிங் சிறப்பு விருந்தினராக கலந்து கொண்டு உரையாற்றினார்.
நிகழ்ச்சியில் இந்திய உணவுக் கழக தென்மண்டல தலைமை பொதுமேலாளர் திரு சஞ்சீவ் கவுதம், செயல் இயக்குநர் திரு தல்ஜீத் சிங், பொது மேலாளர்  திரு வி ஏழுமலை ஆகியோர் இந்த நிகழ்ச்சியில் கலந்து கொண்டனர்.
••••••••
(Visitor Counter : 82